**Կապդեպերա** (կատ.՝ Castell de Capdepera), ամրոց Իսպանիայի Մալյորկա կղզում՝ Կապդեպերա համայնքում։ Կառուցվել է 14-րդ դարում։ Տեղակայված է կղզու հյուսիս-արևելքում գտնվող լեռան վրա՝ Մալյորկան ու Մենորկան բաժանող նեղուցի ափից 2,5 կմ հեռավորության վրա։

Պատմություն
-----------

Ամրոցի ներկայիս տարածքը հին ժամանակներում պատկանել է այդ լեռան ստորոտներին բնակություն հաստատած մարդկանց։ 10-րդ դարում մավրերը այդտեղ հիմնել են պաշտպանական կառույցներ, որոնցից պահպանվել է միայն աշտարակի ներքին հատվածը։ 1229 թվականին շինությունը գրավել է Արագոնի թագավոր Խայմե I-ը։ 1231 թվականին աշտարակում կնքվել է Կապդեպերայի համաձայնագիրը, ըստ որի՝ Մենորկան անցել է Խայմե I-ի տիրապետության տակ։

1300 թվականին Խայմե II-ն այդտեղ կառուցել է ամրոց, որի ներսում բնակվել են մարդիկ։ Նախապես պլանավորված էր, որ ամրոցը կունենա տարբեր նշանակության 50 կառույցներ, և այնտեղ կբնակվի 200 մարդ։ Այդ պատճառով էլ Կապդեպերան ավելի շատ նման է պաշտպանական կառույցներ ունեցող բնակավայրի, քան ամրոցի։

1342 թվականին կառուցվել են ամրոցի պատերն ու դարպասները։ 1386 թվականին ավարտին է հասցվել աշտարակների շինարարությունը։ 16-17-րդ դարերում կղզու վրա պարբերաբար հարձակվել են ծովահենները։ Այդ ժամանակ էլ ծաղկում է ապրել բնակավայրը։ 17-րդ դարի վերջին բնակավայրը տարածվել է ամրոցի սահմաններից դուրս, իսկ 18-րդ դարում՝ կղզու պաշտպանական կառույցների վերակազմավորումից հետո, բնակչությունը տեղափոխվել է ավելի անվտանգ վայրեր։ Ամրոցում մնացել է միայն կայազորը։

1983 թվականին ամրոցը դարձել է համայնքային սեփականություն։

Նկարագրություն
--------------

Ամրոցը տեղակայված է կղզու հյուսիս-արևելքում գտնվող լեռան վրա, որ ունի ծովի մակարդակից 130 մետր բարձրություն։ Այդտեղից երևում են մոտակա մի քանի ծովախորշերը և Մալյորկա ու Մենորկա կղզիների միջև ընկած նեղուցը։

Ամրոցի մանրակերտը
Ամրոցը տեղակայված է ժայռի զառիվայր ստորոտին և հիմքում ունի եռանկյունու ձև։ Գլխավոր աշտարակը, որ կառուցվել է մավրերի կողմից, տեղակայված է գագաթից փոքր-ինչ ներքև։ Ամրոցի ավելի հին ներքին հատվածը քառակուսաձև է, նրա վրա կառուցվել է կոնաձև վերին հատվածը։ Ամրոցի հյուսիսային կողմում գտնվում է Վիրգին դե Էսպերանսա եկեղեցին, որ իր ներկայիս տեսքն ստացել է 18-րդ դարում։ Նրա հարթ տանիքին տեղակայված է պահակային ու հրետանային հարթակ։

Ամրոցում չկան խմելու ջրի աղբյուրներ, այդ պատճառով էլ եկեղեցուց ոչ հեռու կառուցվել է ջրի գետնապահեստ։ Ամրոցի արևելյան պատի վրա կառուցվել են Եղջյուրի ու Տիկնոջ աշտարակները, Հարավային պատի վրա՝ Մշուշային, Խայմե թագավորի և Ափի բնակիչների աշտարակները։

Ամրոցի գլխավոր դարպասները գտնվում են Խայմե թագավորի աշտարակում, իսկ 17-րդ դարում կառուցվել են նոր դարպասներ Տիկնոջ և Մշուշային աշտարակների միջև։ Եղջյուրի աշտարակում ու երկու դարպասների վերևում կառուցվել են հրակնատներ։

Ներկայումս ամրոցի պատերի ներսում գտնվող տներից պահպանվել են միայն 19-րդ դարում կառուցված Նահանգապետի տունն ու Տիկնոջ տունը համանուն աշտարակի մոտ։

2000 թվականին նշվել է ամրոցի հիմնադրման 700 տարին։

Պատկերասրահ
-----------

* Միգել Նունիսի աշտարակՄիգել Նունիսի աշտարակ
* Նահանգապետի տունըՆահանգապետի տունը
* Եկեղեցին ու Միգել Նունիսի աշտարակըԵկեղեցին ու Միգել Նունիսի աշտարակը
* Ջրի գետնապահեստՋրի գետնապահեստ

Ծանոթագրություններ
------------------

1. ↑  Wiki Loves Monuments monuments database — 2017.
2. ↑  Rubén P. Atienza Ciutadell (2010 թ․ հունվարի 24). "Recordando el Tratado de Capdepera (Remembering the Treaty of Capdepera)" (in Spanish). Editorial Menorca. Արխիվացված է the original 2010 թ․ ապրիլի 8-ին. Retrieved 2011 թ․ փետրվարի 11. `{{cite web}}`: Unknown parameter `|dead-url=` ignored (`|url-status=` suggested) (help)CS1 սպաս․ չճանաչված լեզու (link)
3. ↑  "Municipio de Capdepera (Información cultural) (Municipality of Capdepera - Cultural Information)" (in Spanish). Abaces. 2007. Արխիվացված է the original 2011 թ․ սեպտեմբերի 3-ին. Retrieved 2011 թ․ փետրվարի 11. `{{cite web}}`: Unknown parameter `|dead-url=` ignored (`|url-status=` suggested) (help)CS1 սպաս․ չճանաչված լեզու (link)
4. ↑  "Historia medieval de Capdepera (Medieval History of Capdepera)". Arteguías. August 2010. Retrieved 2011 թ․ մարտի 14.
5. ↑  "Capdepera Castle". 2004 թ․ հուլիսի 13. Retrieved 2013 թ․ ապրիլի 21.

Գրականություն
-------------

* *Miquel Dolç* Gran Enciclopèdia de Mallorca. — Palma: Promomallorca. — Т. 3. — 107 с.
* *Catalina Garau, Bernat Oliver* Castell de Capdepera. — BAHIA industiagrafica. — 7 с.

Արտաքին հղումներ
----------------

* "Капдепера — Capdepera, Мальорка, Испания // Мир замков" (in ռուսերեն). Արխիվացված է the original 2012 թ․ մայիսի 14-ին. Retrieved 2011 թ․ հունիսի 11. `{{cite web}}`: Unknown parameter `|dead-url=` ignored (`|url-status=` suggested) (help)
* "Capdepera Castle" (in անգլերեն). Արխիվացված է the original 2012 թ․ մայիսի 14-ին. Retrieved 2011 թ․ հունիսի 11. `{{cite web}}`: Unknown parameter `|dead-url=` ignored (`|url-status=` suggested) (help)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Կապդեպերա (ամրոց)** կատեգորիայում։ |